Na podlagi 3. člena zakona o zavodih (Ur. list RS, št. 12/91), 41. in 42. člena zakona o organizaciji in financiranju vzgoje in izobraževanja (Ur. list RS, št.  12/96) ter 13. člena statuta Občine Šenčur (UVG, št. 6/95 in 6/96) je občinski svet na 27. seji, dne 29.06.1998  sprejel

ODLOK O SPREMEMBI

Odloka o ustanovitvi javnega vzgojno izobraževalnega zavoda Osnovna šola Šenčur 

1. člen

V Odloku o ustanovitvi javnega vzgojno izobraževalnega zavoda Osnovna šola Šenčur, ki je bil objavljen v  Uradnem vestniku Gorenjske št. 12 z dne 04.03.1997 se 12.člen   spremeni  tako, da se  glasi:

Zavod s svojo dejavnostjo zadovoljuje potrebe po osnovnošolskem izobraževanju ter vzgoji in varstvu predšolskih otrok na področju naselij celotne Občine Šenčur.

Šolski okoliš centralne šole Šenčur zajema vasi: 

Srednja vas pri Šenčurju, Milje, Šenčur, Hrastje, Prebačevo. 

Po zaključnem razredu na podružnični šoli pa vključuje tudi okoliše podružničnih šol 

Olševek, Trboje in Voklo. 

Šolski okoliš podružnične šole  Olševek zajema  naslednja naselja: Hotemaže, Luže, Olševek, Visoko.

Šolski okoliš podružnične  šole Trboje  zajema  naslednja naselja: Trboje in Žerjavko.

Šolski okoliš podružnične šole  Voklo zajema  naslednja naselja: Voklo in Voglje.

Centralna šola je Osnovna šola Šenčur, kjer je sedež zavoda.  V centralni šoli se vpisuje otroke v osnovno šolo ter v dnevno varstvo in druge oblike oskrbe otrok za celoten zavod.

 2. člen

Ta odlok začne veljati   naslednji dan po  objavi v Uradnem  vestniku Gorenjske.     

Šenčur, 29.06.1998





Miro Kozelj,l.r. 

